
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх.№ 61-00-219/16.09.2021 г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за ПИ 31111.34.830 по Кадастрална карта на гр. Златоград,  кв.129  по ПУП на гр. Златоград, по молба на Георги Стефанов Бързиков.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило Заявление вх.№ 94-00-1547/02.06.2021 г. от Георги Стефанов Бързиков с искане за изменение на ПУП, с цел изправяне на южната регулационна линия на урегулиран поземлен имот, чрез включване на общински имот и закупуването му.
Предложението за изменение на ПУП-ПР е в обхват на УПИ Х-34.830, кв. 129 по ПУП на гр.Златоград (поземлен имот с идентификатор 31111.34.830 по Кадастрална карта на гр.Златоград) и УПИ ІІ-лесопарк, кв. 129 по ПУП на гр.Златоград (поземлен имот с идентификатор 31111.34.838 по Кадастрална карта на гр.Златоград). 
С представеното предложение за изменение на ПУП-ПР се предвижда, промяна на южната регулационна линия на УПИ Х-34.830, кв. 129 по ПУП на гр.Златоград, с включване на общински терен с площ 22 кв.м., представляващ част от поземлен имот с идентификатор 31111.34.838 по Кадастрална карта на гр.Златоград, за който е отреден УПИ ІІ-лесопарк, кв. 129 по ПУП на гр.Златоград. Южната регулационна линия на УПИ Х-34.830, кв. 129 по ПУП на гр.Златоград
Общински поземлен имот с идентификатор 31111.34.838 по Кадастрална карта на гр.Златоград, попада в УПИ ІІ - Лесопарк, кв.129 по ПУП на гр.Златоград, и е публична общинска собственост, съгласно АОС № 975/30.07.2013 г.
 Съгласно нотариален акт № 69, том I, рег. № 817, дело № 66 от 30.04.2014 г., собственик на поземлен имот 31111.34.830 по Кадастрална карта на гр.Златоград, на който е отреден УПИ Х-34.830, кв. 129 по ПУП на гр.Златоград е Георги Стефанов Бързиков.
Пазарната цена на общинския терен, присъединяваща се към УПИ Х-34.830, кв. 129 по ПУП на гр.Златоград, земя с площ 22 кв.м., представляваща част от поземлен имот с идентификатор 31111.34.838 по Кадастрална карта на гр.Златоград е определена от лицензиран оценител и е в размер на  600,00 лв. без ДДС / шестстотин лева/, или 27,27лв/кв.м. 

Община Златоград е извършила реална сделка за покупко-продажба на земя, както следва:

- в район ІI-ра зона, кв. 22 по ПУП на гр.Златоград на цена 27,12 лева за кв.м., по Договор № 164/03.11.2020 г., подписан с Екатерина Бояджиева.
- в район ІІ-ра зона, кв. 48 по ПУП на гр.Златоград на цена 27,11 лева за кв.м. без ДДС, по Договор № 148/08.09.2020 г. подписан със Стефан Николов.
Експертен съвет по устройство на територията на Община Златоград е разгледал предложението, като приемането му е отразено в Протокол № 07/06.07.2021 г. Процедурата може да продължи единствено след положително решение на Общински съвет.
Съгласно чл.15, ал.3 от Закона за устройство на територията, границите на урегулиран поземлен имот, могат да се променят с план за регулация само със съгласието на собствениците им, изразено със заявление и предварителен договор за прехвърляне на собственост.

При положително становище за включване на общински терен от 22 м2 към УПИ Х-34.830, кв. 129 по ПУП на гр. Златоград  по представеното предложението за изменение на ПУП-ПР, предлагам следния проект за 

I. Р Е Ш Е Н И Е 


На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:


Допълва към раздел ІІ. Прогноза за очакваните приходи и необходимите разходи, свързани с придобиването, управлението и разпореждането с имоти-общинска собственост, точка 5. Продажби на основание чл.15 и чл.17 от ЗУТ, от Годишната програма за управление и разпореждане с имотите - общинска собственост в Община Златоград през 2020 година, приета с Решение № З 42/12.02.2020 г. на Общински съвет Златоград, както следва:

Нова подточка 17. „Общински терен с площ 22 кв.м., представляващ част от поземлен имот с идентификатор 31111.34.838 по Кадастрална карта на гр.Златоград присъединяващ се към УПИ Х-34.830, кв. 129 по ПУП на гр.Златоград (по молба на Георги Стефанов Бързиков)”. 

IІ. РЕШЕНИЕ 

Във връзка с изготвено предложение за промяна на ПУП в обхват УПИ Х-34.830, кв. 129 по ПУП на гр.Златоград (поземлен имот с идентификатор 31111.34.830 по Кадастрална карта на гр.Златоград) и УПИ ІІ-лесопарк, кв. 129 по ПУП на гр.Златоград (поземлен имот с идентификатор 31111.34.838 по Кадастрална карта на гр.Златоград), се установи на място, че поради голямата денивелация между двата имота, присъединяващият се терен естествено се е приобщил към урегулирания поземлен имот. Общинският терен е престанал да има предназначение по чл.3, ал.2 от Закона за общинската собственост и не се ползва по предназначение. Отчитайки факта, че реализираното общо градоустройствено решение в района няма да се променя, на основание чл.21, ал.1, т.8 от ЗМСМА и чл.6, ал.1 и ал.3 от Закона за общинската собственост, Общински съвет

РЕШИ:

Дава съгласие за промяна на собствеността, от публична в частна общинска собственост, на част от поземлен имот с идентификатор 31111.34.838 по Кадастрална карта на гр.Златоград,  земя с площ 22 кв.м., който по действащия регулационен план попада в УПИ ІІ-лесопарк, кв. 129 по ПУП на гр.Златоград, за присъединяване към УПИ Х-34.830, кв. 129 по ПУП на гр.Златоград (поземлен имот с идентификатор 31111.34.830 по Кадастрална карта на гр.Златоград), съгласно представеното предложение за изменение на ПУП.
ІІІ. РЕШЕНИЕ 

На основание чл.15, ал.3 и ал.5 от Закона за устройство на територията, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград
РЕШИ:

1. Дава предварително съгласие за изменение на Подробния устройствен план – План за регулация (ПУП- ПР) на гр.Златоград, одобрен със Заповед № РД-221/16.02.1982 г. на Председателя на ОНС Смолян за УПИ Х-34.830, кв. 129 по ПУП на гр.Златоград (поземлен имот с идентификатор 31111.34.830 по Кадастрална карта на гр.Златоград), с промяна на южната регулационна линия, с включване на 22 кв.м. от поземлен имот с идентификатор 31111.34.838 по Кадастрална карта на гр.Златоград, съгласно изготвено предложение за промяна на ПУП-ПР.

Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлен имот с идентификатор 31111.34.830 по Кадастрална карта на гр.Златоград, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху приобщената към УПИ Х-34.830, кв. 129 по ПУП на гр.Златоград, земя с площ 22 кв.м. от поземлен имот с идентификатор 31111.34.838 по Кадастрална карта на гр.Златоград. 

На основание чл.41, ал.2 от Закона за общинската собственост се определя цена, за частта от 22 кв.м от поземлен имот с идентификатор 31111.34.838 по Кадастрална карта на гр.Златоград, предмет на ПУП-ПР по т.1 от настоящото решение, в размер на 600,00 лв. (шестстотин лева), без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с Георги Стефанов Бързиков, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с Георги Стефанов Бързиков
5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на поземлен имот с идентификатор 31111.34.830 по Кадастрална карта на гр.Златоград. 

6. Всички разходи по изготване на ПУП-ПР и неговото процедиране са за сметка на собствениците на поземлен имот с идентификатор 31111.34.830 по Кадастрална карта на гр.Златоград. 

7. Възлага на Кмета на Община Златоград изпълнението на настоящото решение.
Приложение:

1. Заявление вх.№ 94-00-1547/02.06.2021 г. от Георги Стефанов Бързиков;

2. Предложение за промяна на ПУП за УПИ Х-34.830 кв.129 по ПУП на гр.Златоград;

3. Нотариален акт № 69, том I, рег. № 817, дело № 66 от 30.04.2014 г.,

4. АОС № 975/30.07.2013 г.; 

5. Скица №15-95137/01.02.2021г., издадена от СГКК-Смолян;
6. Протокол № 7/06.07.2021 г. от ЕСУТ при Община Златоград;

7. Данъчна оценка;
8. Доклад за оценка.
С уважение,

МИРОСЛАВ ЯНЧЕВ

Кмет на Община Златоград

Изготвил:

Невена Атанасова-гл.спец.ИК и УТ
Съгласували:
Инж.Юли Хаджийски - Главен инженер
Златка Цекова-Директор дирекция АПО, ОС и З, той и юрисконсулт 




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

